**Քրիստիան Նուշի** (ալբ․՝ Kristian Nushi, հուլիսի 21, 1982(1982-07-21)[…], Klina, Peja District, Կոսովո), ֆուտբոլիստ Կոսովոյից։

Կենսագրություն
--------------

Քրիստիան Նուշին ծնվել է 1982 թվականի հուլիսի 21-ին Կոսովոյի Կլինա քաղաքում։ Ֆուտբոլով զբաղվել սկսել է իր հայրենիքում՝ խաղալով «Պրիշտինա» ակումբում։ 1999 թվականին՝ 17 տարեկան հասակում, Քրիստիան Նուշին տեղափոխվել է Շվեյցարիա, որտեղ խաղացել է «Շպից» թիմի կազմում՝ մասնակցելով Բեռն կանտոնի առաջնություններին։ 2002/03 մրցաշրջանում Նուշին տեղափոխվել է շվեյցարական Սուպերլիգայի «Վիլ» ակումբ։ Շվեյցարական գլխավոր լիգայում Նուշին առաջին անգամ խաղացել է 2002 թվականի դեկտեմբերի 1-ին. նա մասնակցել է «Տուն» ակումբի հետ հանդիպմանը՝ փոխարինման դուրս գալով խաղի 80-րդ րոպեին։ Սուպերլիգայում իր առաջին գոլը Քրիստիան Նուշին խփել է 2004 թվականի փետրվարի 22-ին՝ ամրապնդելով «Վիլի» առավելությունը «Կսամակսի» նկատմամբ։ 2004 թվականի ապրիլի 12-ին «Վիլը» դարձել է 2003/2004 մրցաշրջանի Շվեյցարիայի գավաթակիր՝ եզրափակչում հաղթելով «Գրասհոփեր» ակումբին։ Նուշին խաղացել է ակումբի համար այդ պատմական հանդիպման բոլոր 90 րոպեներին։ Սակայն 2003/04 մրցաշրջանի արդյունքներով «Վիլը» լքել է Սուպերլիգան, և հաջորդ երեք տարիները Նուշին խաղացել է Չելենջ լիգայում։ 2007 թվականի ամռանը Քրիստիան Նուշին վերադարձել է Սուպերլիգա՝ տեղափոխվելով «Արաու» ակումբ։ Այդ ակումբի կազմում նա խաղացել է 2 տարի, ինչից հետո սկսել է խաղալ «Սանկտ Գալեն» ակումբի կազմում։ 2014 թվականին Քրիստիան Նուշին տեղափոխվել է «Վինթերթուր» ակումբ, իսկ 2016 թվականին՝ «Տուգեն» ակումբ։

Կոսովոյի ազգային հավաքականի կազմում Քրիստիան Նուշին առաջին անգամ խաղացել է 2007 թվականի հունիսի 15-ին՝ մասնակցելով Սաուդյան Արաբիայի հավաքականի դեմ ընկերական խաղին, ոչ տեղի է ունեցել Անկարայում։ Նուշիի՝ տուգանայինից խփած գոլը միակն է եղել այդ հանդիպման ժանանակ և հաղթանակ է բերել Կոսովոյի հավաքականին։

Ելույթների վիճակագրություն
--------------------------

### Հավաքականում

| Քրիստիան Նուշիի՝ Կոսովոյի հավաքականի կազմում անցկացրած խաղերն ու գոլերը |
| --- |
| № | Ամսաթիվ | Վայր | Հակառակորդ | Հաշիվ | Գոլեր | Մրցություն |
| 1 | 15 հունիսի, 2007 | Անկարա | Սաուդյան Արաբիա Սաուդյան Արաբիա | 1:0 | 1 | ընկերական խաղ |
| 2 | 5 մարտի, 2014 | Ադեմ Յաշարիի օլիմպիական մարզադաշտ, Կոսովսկա-Միտրովիցա | Հայիթի Հայիթի | 0:0 | — | Ընկերական խաղ |
| 3 | 21 մայիսի, 2014 | Ադեմ Յաշարիի օլիմպիական մարզադաշտ, Կոսովսկա-Միտրովիցա | Թուրքիա | 1:6 | — | Ընկերական խաղ |
| 4 | 25 մայիսի, 2014 | Ստադ դե Ժենև, Ժնև | Սենեգալ Սենեգալ | 1:3 | — | Ընկերական խաղ |
| 5 | 7 սեպտեմբերի, 2014 | Քաղաքային մարզադաշտ, Պրիշտինա | Օման Օման | 1:0 | — | Ընկերական խաղ |

**Ընդհանուր՝ 5 խաղ / 1 գոլ** (national-football-teams.com և eu-football.info)

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  FBref.com(բազմ․)
3. ↑  Արգենտինական ֆուտբոլի տվյալների շտեմարան (իսպ.)
4. ↑  «FC Thun 3:0 FC Wil 1900» (անգլերեն) — transfermarkt.com. Վերցված է 8 ապրիլի, 2016-ին.
5. ↑  «Neuchâtel Xamax 0:2 FC Wil 1900» (անգլերեն) — transfermarkt.com. Վերցված է 8 ապրիլի, 2016-ին.
6. ↑  «Grasshopper Club 2:3 FC Wil 1900» (անգլերեն) — transfermarkt.com. Վերցված է 8 ապրիլի, 2016-ին.

Արտաքին հղումներ
----------------

* Վիճակագրությունը National Football Teams կայքում (անգլ.)
* Քրիստիան Նուշիի էջը soccerway.com կայքում (անգլ.)
* Քրիստիան Նուշիի էջը transfermarkt.com կայքում (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) · worldfootball.net (խաղացող) |

 |